Magnus Ludus
Haec pagina de certamine inter civitates explicat. Si scholam gladiatoriam quaeris, vide Ludus magnus. Locutione Magnus Ludus (Anglice The Great Game, Russice Большая игра) appellatur certamen strategicum inter Imperium Britannicum et Imperium Russicum ad dominationem in Media Asia. Magno Ludo plerumque tempus assignatur inter Foedus Russo-Periscum anni 1813 et Conventum Anglo-Russicum anni 1907. Tempus minus vehemens post Res novas Octobres Russicas anni 1917 secutum est. Tempore post Secundum bellum mundanum et decolonizationem locutio in usu manet, machinationes magnarum et regionalium potestatum describens, dum de viribus in Media Asia certant. Locutio plerumque Arthuro Conolly (1807–1842) ascribitur, collectori nuntiorum sexti equitatus levis Bengalici Societatis Britannicae Indiae Orientalis.